sv da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da en da en en da da da da en da da da da da da da da da da da en en en da en sv nb da en fr fr en sv da da da da da da da da da da da da nb da da nb da da nb da da da da ru de sv fr de sv es en es tr da
A-huset & STAY Copenhagen - Dansk Arkitektur Center - DAC
Fra en noget uglamourøs tilværelse som statslig kontorbygning blev A-huset først kreativt fristed og siden et luksuriøst lejlighedskompleks for storbykosmopolitter
Luksuriøse lejligheder for forretningsfolk, storbykosmopolitter og velbeslåede turister. Med højt serviceniveau, fede fællesfaciliteter og fantastisk udsigt fra Nordens største tagterrasse.
Det er kort fortalt opskriften på konceptet Stay Copenhagen, der i foråret 2010 slog dørene op på Islands Brygge i den gamle bygning, der indtil da var kendt under navnet A-huset. Men før det kom så vidt, skulle huset have så forskellige funktioner som arbejderhotel, postkontor og kreativt arbejdsfællesskab.
Det hele startede i 60’erne. A-huset, der har fået sit kælenavn på grund af det karakteristiske A-formede grundplan, blev opført som et arbejderhotel i tilknytning til den legendariske sojakagefabrik på Islands Brygge. Siden rummede bygningen blandt andet kontorer for postvæsenet og aflastningsstudier for Danmarks Radio. I lange perioder stod A-huset dog også tomt på grund af sin isolerede placering i udkanten af Islands Brygge.
Send de kreative ind
I takt med at byudviklingen fandt sin vej til Islands Brygge, begyndte investorerne også at interessere sig for området, der gradvist rykkede tættere på centrum i københavnernes bevidsthed.
A-huset blev købt af ejendomsselskabet Walls, men blev ikke med det samme udviklet til luksusboliger, som ellers var en dominerende tendens på det tidspunkt. Fra 2003, mens projektudviklingen stod på, blev huset lejet ud til billige penge til byens mange udøvende kunstnere, musikere og andre kreative, der her kunne få meget og billig plads tæt på byen. Bygningens ejer fik til gengæld skabt liv omkring det dengang ellers forladte og mennesketomme område.
Konceptet var en stor succes, og lejemålene blev revet væk på under en måned. Blandt andre nåede billedkunstneren Tal R, musikeren Anders Trentemøller og designeren Henrik Vibskov at slå deres folder i A-huset, der på kort tid blev en velbesøgt lokalitet i Københavns kultur- og natteliv. Da huset alligevel stod over for en omfattende renovering, kunne det indrettes og dekoreres, som man ville.
Fra kreativ hule til lækker luksus
I 2006 begyndte det egentlige ombygningsprojekt. Den nedslidte bygning blev skrællet ind til betonkonstruktionen, sat i stand og indrettet i sin nuværende form med 179 servicelejligheder – en slags lejlighedshotel med bekvemmeligheder som café, fitnesscenter, velkomstlounge, rengøringsservice og tagterrasse til fælles brug.
Konceptet kaldes STAY, og idéen er at skabe lejligheder skræddersyet til nutidens urbane verdensborgere – velbjærgede og travle omrejsende, der er på kortere eller længere visit i København. Derfor er lejlighederne skåret over en række eksklusive skabeloner, man ikke ville finde i et typisk lejlighedsbyggeri. Der er dog også indrettet en række mere klassiske, dog stadig eksklusive, boliger henvendt til familier, der tager højde for både æstetik og praktik.
Indretningen varetages af møbelfabrikanten HAY, der har sørget for at give hele huset et gennemgribende moderne look.
Ud over lejligheder og fællesarelaer rummer STAY også en kontoretage, hvor mindre virksomheder har mulighed for at oprette
kontorer og trække på husets serviceydelser.
Den gennemgående tanke har været at skabe et moderne bo- og arbejdsfælleskab, der på solidarisk vis giver de logerende mulighed for at gå sammen om fælles aktiviteter og faciliteter samtidig med at skabe plads til, at man kan få lov at passe sig selv.
Prøvehus i Nuuk: Bæredygtig forskning på Grønland
Lisbjerg Bakke: Træ bærer det meste
BBB Kvistgård: Natur og fællesskab i Nordsjælland
Konstabelskolen: Hjemme i en spillevende historie
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.